gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl gl gl gl nb en sv fr de de gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - “Existe liberdade de escolla de lingua se non se pode escoller o galego?”
Sábado, 24 de setembro de 2022
Cara á manifestación do 17 de maio
O presidente da Mesa e portavoz nacional de Queremos Galego, Carlos Callón, presenta este sábado o libro 'En castellano no hay problema'.
Imaxe na capa do libro
O presidente da Mesa pola Normalización Lingüística e portavoz nacional de Queremos Galego, Carlos Callón presenta este sábado ás 19.00 horas na Feira do Libro de Compostela o seu libro En castellano no hay problema. No acto participarán tamén Pilar García Negro, Caetano Díaz e Manuel Bragado.
O autor, que sinala que “xa desde o título pretendo provocar a reflexión” une no volume varios textos que abordan a situación do idioma galego nos últimos tres lustros, deténdose con máis vagar na política lingüística do período do bipartito e do comezo da lexislatura de Alberto Núñez Feijoo.
“Penso ademais que o nome do volume funciona moi ben coa ilustración da portada: un detalle do Pórtico da Gloria en que aparece un monstro arrincándolle a lingua a un condenado. Toda unha metáfora desa falsa liberdade lingüística e dese propagandístico bilingüismo que funcionan como adormecedores, porque a realidade é que en Galiza só es libre de escoller idioma se escolles o castelán”, denuncia Callón.
Nas páxinas de En castellano no hay problema “analízase a situación do idioma, repásanse reivindicacións, preséntase alternativas, convídase ao protagonismo individual para transformar e alértase das medidas que deberían adoptar os poderes públicos”. Segundo o presidente da Mesa, “é moi importante non só indicar onde están os problemas, senón tamén propor as solucións, tanto o que podemos facer cada persoa a nivel individual como as organizacións e institucións, desde a Xunta até os gobernos municipais”.
Outra liña dos contidos do volume é a contestación, “moitas veces con retranca, e sempre con argumentos” dalgúns dos prexuízos e tópicos máis asentados contra a lingua galega. Callón considera o libro “unha obra colectiva, aínda que sexa de sinatura individual”.
Preguntas de variada fasquía procuran resposta: “É certo que nunhas oposicións un curso de galego vale máis que un doutoramento? É oficial unha lingua na cal unha empresa che pode dicir que non te podes expresar? Hai unha imposición do galego nas sinalizacións públicas? Existe o dereito á ignorancia? Onde está a liberdade de escolla de lingua se non se pode escoller o galego? Que significa e significará na realidade o decretazo contra o galego no ensino?”
Callón, co libro, pretende “ofrecer munición argumental e propostas para o combate cívico en que nos encontramos na defensa do noso idioma” e sinala que o acto de presentación, que está a obter un importante respaldo nas redes sociais, pretende ser “tamén un acto de chamamento á mobilización convocada pola plataforma Queremos Galego para o vindeiro 17 de maio, cando a sociedade volverá encher a praza do Obradoiro para reclamar que a Xunta finalice a súa política de ataques contra a lingua galega”.
Plenario de Queremos Galego e manifestación do 17 de maio
Por outra banda, a plataforma Queremos Galego tiña previsto unha reunión do seu Plenario Nacional tamén este sábado co fin de definir horarios e percorrido da marcha que se desenvolverá o vindeiro 17 de maio polas rúas de Compostela baixo o lema O Galego, o noso existir.
Neste senso, a comisión promotora de ensino Galiza co Galego sumouse á manifestación, convidando os asinantes do seu movemento (máis de 1670) a participar. Entenden que a mobilización cidadá “debe robustecer a defensa do ensino en galego”, e “concienciar da necesidade de facer valer os dereitos da cidadanía á educación con independencia dos gobernantes”.
Así mesmo, a Comisión Galiza co Galego tamén participará na manifestación para “promover a idea da creación dunha rede de ensino en galego e laico, construída en base ás achegas de milleiros de cidadáns, para así garantir o dereito á educación da nosa infancia”.
Os informes contrarios ao decreto "foron parar á trituradora", segundo o PSdeG
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto